text: Over 100 millioner liter vand pumpet væk
  26 december 2014 kl. 12.49
  Siden lillejuleaften har Beredskabet pumpet mere end 100 millioner liter vand væk på Sydals.
  Sønderborg Brand & Redning blev i formiddags færdig med at pumpe vand væk fra de oversvømmede områder på Als.
  - Vi har arbejdet det meste af natten og er nu så langt, at vi indstiller pumpeindsatsen. Samtidig kan vi se, at der ikke er udsigt til regn i de kommende dage, så nu håber vi, at vi har lagt de værste oversvømmelser bag os, siger Søren Kafton Simonsen, der er indsatsleder ved Brand & Redning.
  Vandmasserne har været så store, at det har været nødvendigt at tilkalde assistance fra Beredskabsstyrelsen.
  - Et enkelt hus har stået under vand på grund af oversvømmelserne, men herudover er der ikke sket yderligere skade på arbejde huse eller ejendomme, siger indsatsleder Søren Kafton Simonsen.
  